**Ministru kabineta rīkojuma projekta**

**"Grozījumi Ministru kabineta 2020. gada 18. jūnija rīkojumā Nr. 331 "Par projektu ideju finansējuma apjomu un sasniedzamajiem iznākuma rādītājiem 4.2.2. specifiskā atbalsta mērķa "Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās" trešās projektu iesniegumu atlases kārtas "Energoefektivitātes paaugstināšana un atjaunojamo energoresursu izmantošana reģionālas nozīmes attīstības centru pašvaldībās" ietvaros"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (nepārsniedzot 500 zīmes bez atstarpēm) | Ministru kabineta rīkojuma projekts "*Grozījumi Ministru kabineta 2020. gada 18. jūnija rīkojumā Nr. 331 "Par projektu ideju finansējuma apjomu un sasniedzamajiem iznākuma rādītājiem 4.2.2. specifiskā atbalsta mērķa "Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās" trešās projektu iesniegumu atlases kārtas "Energoefektivitātes paaugstināšana un atjaunojamo energoresursu izmantošana reģionālas nozīmes attīstības centru pašvaldībās" ietvaros"*" (turpmāk – rīkojuma projekts) izstrādāts, lai veiktu precizējumus Ministru kabineta 2020. gada 18. jūnija rīkojumā Nr. 331 *"Par projektu ideju finansējuma apjomu un sasniedzamajiem iznākuma rādītājiem 4.2.2. specifiskā atbalsta mērķa "Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās" trešās projektu iesniegumu atlases kārtas "Energoefektivitātes paaugstināšana un atjaunojamo energoresursu izmantošana reģionālas nozīmes attīstības centru pašvaldībās" ietvaros*" (turpmāk – MK rīkojums Nr. 331) noteiktajos Cēsu novada un Kuldīgas novada pašvaldību 4.2.2. specifiskā atbalsta mērķa "*Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās*" (turpmāk – 4.2.2. SAM) projektu iznākuma rādītāju vērtībās un nodrošinātu augstas gatavības pakāpes projektu īstenošanu, sasniedzot nepieciešamos primārās enerģijas patēriņa samazinājuma un siltumnīcefekta (ogļskābo) gāzu samazinājuma rādītājus.  Rīkojuma projekts stāsies spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | MK rīkojuma projekts izstrādāts, pamatojoties uz Ministru kabineta 2016. gada 8. marta noteikumiem Nr. 152 "*Darbības programmas "Izaugsme un nodarbinātība" 4.2.2. specifiskā atbalsta mērķa "Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās" īstenošanas noteikumi*". |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd MK rīkojuma Nr. 331 pielikuma " *Eiropas Reģionālās attīstības fonda finansējuma apjoms un sasniedzamie iznākuma rādītāji 4.2.2. specifiskā atbalsta mērķa "Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās" trešās projektu iesniegumu atlases kārtas "Energoefektivitātes paaugstināšana un atjaunojamo energoresursu izmantošana reģionālas nozīmes attīstības centru pašvaldībās" ietvaros atbalstīto projektu idejām*" *ietvaros*":   * 2. punktā ir noteiktas Cēsu novada pašvaldības projekta idejas "*Cēsu klīnikas diagnostikas korpusa energoefektivitātes uzlabošana*" plānotās sasniedzamās iznākuma rādītāju vērtības. Rādītāju "*primārās enerģijas gada patēriņa samazinājums sabiedriskajās ēkās projekta ietvaros veikto investīciju rezultātā, kWh/gadā*" (turpmāk – kWh ietaupījums) un "*siltumnīcefekta (ogļskābo) gāzu samazinājums gadā projekta ietvaros veikto investīciju rezultātā, t, CO2 emisijas ekvivalents*" (turpmāk – CO2 samazinājums) vērtības – attiecīgi 715 686 kWh/gadā un 131,58 t, CO2 emisijas ekvivalenta apmērā; * 4. punktā, kas nosaka Kuldīgas novada pašvaldības projekta idejas "*Administratīvās ēkas "Atvasītes" pārbūve energoefektivitātes uzlabošanai Mežvaldē, Rumbas pagastā*" ietvaros plānotos sasniedzamos iznākuma rādītājus, rādītāja CO2 samazinājuma vērtība noteikta 29,696 t, CO2 emisijas ekvivalenta apmērā.   Minētās abu novadu pašvaldību rādītāju vērtības atbilst Cēsu un Kuldīgas novadu pašvaldību 4.2.2. SAM projektu iesniegumu trešās atlases kārtas "*Energoefektivitātes paaugstināšana un atjaunojamo energoresursu izmantošana reģionālas nozīmes attīstības centru pašvaldībās*" (turpmāk – trešā atlases kārta) projektu ideju konceptu priekšatlasē (turpmāk – priekšatlase) identificētajiem, biedrības “Reģionālo attīstības centru apvienība” (turpmāk – RACA) apkopotajiem un Vides aizsardzības un reģionālās attīstības ministrijā (turpmāk – VARAM) iesniegtajiem, kā arī VARAM administrētās Reģionālās attīstības koordinācijas padomes 2020. gada 26. maija sēdē apstiprinātajiem projektu ideju konceptiem, kas priekšatlasē atbilstoši 4.2.2. SAM pieejamajam finansiālajam atbalstam tika apstiprināti tālākai projektu īstenošanai projektu iesniegumu atlases ietvaros.  2020. gada 10. augustā Cēsu novada un Kuldīgas novada pašvaldības izvērtēšanai iesniedza projektu iesniegumus Nr. 4.2.2.0/20/I/015 "*Cēsu klīnikas diagnostikas korpusa energoefektivitātes uzlabošana*" un Nr. 4.2.2.0/20/I/014 "*Administratīvās ēkas "Atvasītes" pārbūve energoefektivitātes uzlabošanai Mežvaldē, Rumbas pagastā*" Centrālās finanšu un līgumu aģentūras kā Eiropas Savienības struktūrfondu un Kohēzijas fonda sadarbības iestādes no 2020. gada 10. jūlija līdz 10. augustam izsludinātajā projektu iesniegumu atlasē "*Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās, 3.kārta*". Projektu iesniegumu izvērtēšanas laikā tika konstatēta neatbilstība starp minētajām MK rīkojumā Nr. 331 noteiktajām un faktiski sasniedzamajām kWh ietaupījuma un CO2 samazinājuma vērtībām, t.i., faktiski sasniedzamās vērtības ir zemākas nekā Ministru kabinetā apstiprinātās. Š.g. 9. septembrī trešās atlases kārtas projektu iesniegumu vērtēšanas komisija izvirzīja nosacījumu nodrošināt projektos plānoto sasniedzamo rādītāju vērtību atbilstību MK rīkojumā Nr. 331 noteiktajām vērtībām.  VARAM kā par 4.2.2. SAM ieviešanu atbildīgā iestāde saņēma Cēsu novada pašvaldības un Kuldīgas novada pašvaldības skaidrojumus par rādītāju vērtību nesakritības iemesliem:   * Cēsu novada pašvaldība 2020. gada 1. oktobra vēstulē Nr. 6-2-6/2/4339 "*Par iznākuma rādītāju sasniedzamo vērtību grozījumiem*" skaidro, ka rādītāju vērtību atšķirība radusies dēļ jauna energoaudita veikšanas 4.2.2. SAM ietvaros atbalstāmajai ēkai vienlaikus ar 2019. gada novembrī – 2020. gada janvārī notiekošo trešās atlases kārtas projektu ideju priekšatlasi. Pēc veiktā energoaudita tika pārstrādāts un 2020. gada janvārī Būvniecības informācijas sistēmā reģistrēts jauns ēkas energosertifikāts, kurā iekļautas aktualizētas kWh ietaupījuma un CO2 samazinājuma vērtības. Redakcionālas kļūdas dēļ priekšatlasē projekta idejas konceptā tika norādītas rādītāju vērtības, kas aprēķinātas, balstoties uz vairs spēkā neesošu energsertifikātu. Lai novērstu rādītāju vērtību nesakritību, MK rīkojumā Nr. 331 nepieciešams **precizēt** pielikuma 2. punktā noteiktā **kWh ietaupījuma vērtību no 715 686 uz 596 245 kWh/gadā,** kā arī **CO2 samazinājuma vērtību no 131,580 uz 125,845 t, CO2 emisijas ekvivalenta**; * Kuldīgas novada pašvaldība 2020. gada 2. oktobra vēstulē Nr. KNP/2.13/20/2797 "*Par projekta “Administratīvās ēkas “Atvasītes” pārbūve energoefektivitātes uzlabošanai Mežvaldē, Rumbas pagastā” sasniedzamajiem rādītājiem*" skaidro, ka projektu ideju apkopošanas laikā radusies tehniska kļūda, kuras rezultātā sākotnēji Kuldīgas novada pašvaldības projekta idejas rādītāja vērtība norādīta lielāka nekā faktiski sasniedzamā un attiecīgās ēkas energosertifikātā norādītā. Lai novērstu rādītāja vērtības nesakritību, MK rīkojumā Nr. 331 nepieciešams **precizēt** pielikuma 4. punktā noteiktā **CO2 samazinājuma vērtību no 29,696 uz 26,696 t, CO2 emisijas ekvivalenta**.   Izvērtējot aktuālo situāciju, VARAM secina, ka **nepieciešams veikt MK rīkojuma Nr. 331 grozījumus, precizējot** rīkojuma pielikuma 2. un 4. punktā noteiktās **rādītāju vērtības** un nosakot tos atbilstoši faktiskajām ēku energosertifikātos paredzētajām vērtībām. VARAM vērš uzmanību uz to, ka:   * Korektās rādītāju vērtības neietekmē 4.2.2. SAM priekšatlases rezultātus. Priekšatlasē projektu idejas tika sarindotas, vērtējot projektu īstenošanas gatavības pakāpi un ieguldāmo Eiropas Reģionālā attīstības fonda finansējumu attiecībā pret sasniedzamo rādītāja "*no atjaunojamiem energoresursiem saražotā papildjauda projekta ietvaros veikto investīciju rezultātā, MW*" (turpmāk – AER rādītājs) vērtību. Tādēļ, arī ievērojot faktiski sasniedzamās (mazākas) Cēsu un Kuldīgas novadu pašvaldību projektu iznākuma rādītāju vērtības, tās izpildītu kWh ietaupījuma un CO2 samazinājuma kritērijus un ir iekļaujamas MK rīkojumā Nr. 331; * Rīkojuma projekta apstiprināšana ir izšķiroša, lai projekti Centrālās finanšu un līgumu aģentūras izsludinātajā projektu iesniegumu atlasē netiktu noraidīti. Projektu īstenošanai un tajos plānotajiem AER rādītājiem ir īpaša nozīme Eiropas Savienības darbības programmā "Izaugsme un nodarbinātība" noteiktā iznākuma rādītāja i.4.2.2.bk (CO30) "No atjaunojamiem energoresursiem ražotā papildjauda" 1,2 MW vērtības, kā arī Ministru kabineta 2016. gada 8. marta noteikumu Nr. 152 "*Darbības programmas "Izaugsme un nodarbinātība" 4.2.2. specifiskā atbalsta mērķa "Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās" īstenošanas noteikumi*" (turpmāk – MK noteikumi Nr. 152) 10.1.2. apakšpunktā noteiktā AER rādītāja 1,428 MW vērtības sasniegšanai. MK noteikumos Nr. 152 AER rādītāja vērtība tika noteikta, ņemot vērā trešajā atlases kārtā sasniedzamās katras projekta idejas vērtības. |
| 3. | Projekta izstrādē iesaistītās institūcijas | VARAM |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 4.2.2. SAM finansējuma saņēmējs – pašvaldības. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts šo jomu neskar. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā, ka rīkojuma projekts paredz normatīvā akta izmaiņas, kas radušās tehniska rakstura kļūdu dēļ atsevišķiem 4.2.2. SAM projektu ideju iesniegumiem pievienotajā dokumentācijā, sabiedrības līdzdalība nav nepieciešama. |
| 2. | Sabiedrības līdzdalība projekta izstrādē | Rīkojuma projekta izstrādes procesā ir notikušas konsultācijas ar Cēsu un Kuldīgas novadu pašvaldībām, un tās atbalsta rīkojuma projekta virzību. |
| 3. | Sabiedrības līdzdalības rezultāti | Nav. |
| 4. | Cita informācija | Rīkojuma projekts skaņots ar Finanšu ministriju, Tieslietu ministriju, RACA. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VARAM, Cēsu novada pašvaldība, Kuldīgas novada pašvaldība un Centrālā finanšu un līgumu aģentūra. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta īstenošana tiks veikta esošo cilvēkresursu ietvaros. Saistībā ar rīkojuma projekta izpildi nebūs nepieciešams veidot jaunas institūcijas vai likvidēt, reorganizēt esošās. |
| 3. | Cita informācija | Nav |

Vides aizsardzības un reģionālās attīstības ministrs J. Pūce

K.Raubiškis, 66016717

kaspars.raubiskis@varam.gov.lv